**Kokolo Au**

*Na Edith Kanakaʻole*

Hē ʻā hē, hē ʻā hā - - -

Kokolo au i Hilo Hanakahi ē

ʻIke i nā pōpō lehua ēīē

Nā lehua makanoe i Ōlaʻa ēīē

Laʻa ʻia naʻu hoʻokahi ēīē

ʻO Panaʻewa ʻōhiʻa loloa

I uliuli ka ua nui

Pūʻia i ke ʻala o ka maile

Lei a paʻa ke aloha.

Aloha ka ʻāina hānau ē

A ʻo Hilo Hanakahi ēīē

Noho i ke alo o Kulukuluā

ʻElua kāua e ka ipo.

He mele kēia he inoa

No ka ʻāina Hilo Hanakahi ēīē

Kaulana nō e ka lani ēīē

Kulukuluā kau i ka hano.

Hē ʻā hē, hē ʻā hā - - -

He inoa no Kulukuluā.